בני אדם הם יצור רגיש למדי. אחד הרגשות אותם לא אוהבים מרבית בני אדם לפגוש במהלך היום הוא הפחד. בין הפחדים הבולטים והמוכרים לכולנו אפשר למצוא את הדנטופוביה, הפחד והחשש מביקור וממפגש עם רופא השיניים. מגיל קטן, עצם המחשבה על כיסא הטיפולים, המזרק וקולות האימה של המקדח עשו את שלהם, והפחד מלווה אותנו עד היותנו אנשים בוגרים. אחד הרופאים אשר ראה מקרוב לא פעם לקוחות חוששים ועשה הכול כדי שיגיעו רגועים לטיפול הבא, הוא רופא השיניים המנוסה ד"ר סרג' גולדמן, בעל המרפאה המוכרת בשכונת עמק הרפאים. ד"ר גולדמן, יליד צרפת שבאמתחתו 35 שנות ניסיון ברפואת שיניים, עבר בשנים האחרונות לשיטת טיפול חדשנית במיוחד, טיפול שיניים בלייזר. כעת עם הגעת המאה ה – 21 וקדמת הטכנולוגיה, אפשר להגיד שגם הגיע הקץ לפחד. אך לפני ההיבט הפסיכולוגי והנפשי, לשיטת טיפול השיניים בלייזר מספר רב של יתרונות על פני הטיפול המסורתי והקלאסי של זריקת הרדמה ומקדחה.
ד"ר גולדמן הגיע לתחום רפואת השיניים בהיותו בן 22 בלבד לאחר שלמד בפקולטה לרפואת שיניים בצרפת, עלה ארצה והמשיך בעשייה בתחום רפואת השיניים ורואה בעבודתו שליחות של ממש, או לדבריו: "אחרי שנים רבות וטיפול בלקוחות רבים, אני עדיין מקבל את הסיפוק, לראות איך אורח החיים של המטופלים שלי משתנה מהקצה לקצה, איך דבר לכאורה פשוט כמו טיפול שיניים יכול להפוך לעובדה משנה חיים עבור אנשים מסוימים, וזה ממשיך לרגש אותי למרות השנים הרבות שאני עוסק בתחום". כבעל ניסיון רב בטיפול ברפואת השיניים, וכמי שמחפש כיצד לעזור יותר ויותר לאנשים, עבר ד"ר גולדמן בחמש השנים האחרונות אל טיפול השיניים בלייזר, דבר המאפשר לו להעניק טיפול איכותי ומדויק יותר.
כאמור, כבר אין סיבה לפחד מטיפולי שיניים, הטיפול אותו מציע ד"ר גולדמן למטופליו לא כולל מקדחה, ולרוב אינו כולל זריקות לא נעימות, אלא טיפול איכותי בעזרת מערכת ומכשיר הלייזר המתקדם ביותר בעולם הנותן מענה מדויק בכל טיפול. איך בכלל עובד הטיפול? הלייזר הוא בעצם ליבה המכילה קריסטל וגז היוצרים גלי אור (בדרך כלל אינפרא אדום) קוהרנטיים, משמע כל גלי האור זהים זה למשנהו מבחינת גודל ומרכיבים. הגלים יוצרים תגובה תרמית ובטמפרטורות שונות ונמוכות אפשר ליצור אפקטים ולטפל ברקמות השונות. בעזרת הלייזר אפשר לקטול את החיידקים בלי לגרום נזק לרקמות הפה. רפואת הלייזר מוכרת לאדם משנות השבעים של המאה הקודמת בעיקר בתחום רפואת העיניים, אך כיום באמצעות הקדמה הטכנולוגית אפשר לבצע שלל טיפולים במרפאתו של ד"ר גולדמן, אשר לרשותו עומדת הטכנולוגיה המובילה ביותר בתחום, והוא בין הבודדים אשר מחזיק זאת. לטיפול השיניים בלייזר שמציע ד"ר גולדמן יתרונות רבים, אנרגיית הלייזר בשילוב עם זרם מים עדין גורם לנוחות וקלות הביצוע בשלל הטיפולים המוצעים בקליניקה. הטיפולים נעשים בקלות רבה לעומת הטיפולים הקלאסיים המוכרים לכם עד כה. גם כשיש צורך בחיתוך לשם הטיפול, דואג ד"ר גולדמן לבצע חיתוך עדין ושמרני במיוחד, מה שמוריד את כמות הדימום ורמת הנפיחות לאחר הטיפול. מערכות הלייזר החדשניות מייעלות את דיוק הטיפול, בכך שמורידות את הרקמות הנגועות בדיוק רב, הרבה יותר מזו שמאפשרת המקדחה, ובכך שומרות יותר על בריאות הפה.
כיום, בעזרת האמצעים הטכנולגיים העומדים לרשותו והניסיון הרב שצבר בעבודה עם מערכות הלייזר, מעניק ד"ר גולדמן את הטיפול המתקדם, המסור והאיכותי ביותר למטופליו.